Document ID: 31999D0135

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιανουαρίου 1999 σχετικά με την τροποποίηση της απόφασης 98/570/ΕΚ για τον καθορισμό των ειδικών όρων που διέπουν τις εισαγωγές προϊόντων αλιείας και υδατοκαλλιέργειας καταγωγής Τυνησίας [κοινοποιηθείσα υπό τον αριθμό Ε(1999) 155] (Κείμενο που παρουσιάζει ενδιαφέρον για τον ΕΟΧ) (1999/135/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών όρων οι οποίοι διέπουν την παραγωγή και τη διάθεση στην αγορά αλιευτικών προϊόντων (1), όπως τροποποιήθηκε τελευταία από την οδηγία 97/79/ΕΚ (2), και ιδίως το άρθρο 11, Εκτιμώντας: ότι, με την απόφαση 98/570/ΕΚ της Επιτροπής (3), της 7ης Οκτωβρίου 1998, καθορίστηκαν οι ειδικοί όροι εισαγωγής προϊόντων αλιείας και υδατοκαλλιέργειας καταγωγής Τυνησίας, και ιδίως το υπόδειγμα του υγειονομικού πιστοποιητικού που πρέπει να συνοδεύει τα προϊόντα αυτά 7 ότι, με την απόφαση 98/569/ΕΚ της Επιτροπής (4), της 6ης Οκτωβρίου 1998, καθορίστηκαν οι ειδικοί όροι εισαγωγής ζώντων θαλασσίων διθύρων μαλακίων, εχινοδέρμων, χιτωνοφόρων και γαστεροπόδων 7 ότι είναι, κατά συνέπεια, αναγκαίο να τροποποιηθεί το υπόδειγμα πιστοποιητικού που προβλέπεται στην απόφαση 98/570/ΕΚ, προκειμένου να προσαρμοστεί στις εισαγωγές κατεψυγμένων ή μεταποιημένων θαλάσσιων διθύρων μαλακίων, εχινοδέρμων, χιτωνοφόρων και γαστεροπόδων καταγωγής Τυνησίας 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα Α της απόφασης 98/570/ΕΚ αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 28 Ιανουαρίου 1999.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2442
311
2320
614
3156
1372

EuroVoc IDs (Expanded): 2442
311
2320
614
3156
1372

Dataset Source: meu

Split: train